Avisoppslaget skapte sjokkbølger i det politiske miljøet. Frps formann, Carl I Hagen, kjente ikke til at Hedstrøm hadde deltatt på møtet. Han gav straks sin partifelle munnkurv og tok avstand fra Den Norske Forening. Hedstrøm ble også fratatt rollen som partiets talsmann i innvandringsspørsmål. «Hedstrøm har gjort en brøler,» sa Hagen. Hedstrøm selv gikk i dekning.